זניט סנקט פטרבורג (כדורגל נשים)

**זֵנִיט סנקט פטרבורג** (ברוסית: **Женский Футбольный Клуб Зенит СПб**) היא קבוצת כדורגל נשים רוסית מהעיר סנקט פטרבורג, רוסיה, המהווה חלק ממועדון זניט שהוקמה בינואר 2020.

בדומה למועדון הגברים, גם מועדון זה ממומן על ידי תאגיד גזפרום.

## היסטוריה
המועדון הוקם ב-21 בינואר 2020 להשתתפות בליגה ובגביע הרוסי לנשים, ביוזמת אלכסנדר מדבדב, נשיא מועדון הכדורגל לגברים. למאמנת הראשונה מונתה אולגה פוריאדינה, לשעבר שחקנית מועדון רוסיאנקה ונבחרת רוסיה בכדורגל נשים.

משחק הבכורה הרשמי הראשון נערך במחזור הראשון של עונת 2020 באליפות הלאומית, נגד אלופת 2019, צסק"א מוסקבה, שבו הקבוצה הפסידה 2:1 אך היה המשחק הפופולרי ביותר בתולדות ענף הכדורגל נשים ברוסיה כשצפו בו יותר מ-5,000 צופים. הקבוצה שמרה על מקומה בליגה והעפילה עד לשלב רבע גמר הגביע הרוסי בכדורגל נשים. את עונת הבכורה זניט סיימה עם 4 ניצחונות ב־14 משחקים) וסיימה במקום החמישי.

בעונת 2020/2021 זניט כבר השיגה ניצחון ב־5 משחקים לאחר 7 מחזורים, בתוספת תיקו עם האלופה המכהנת צסק"א. הסיבה לעלייה ברמתה היא התחזקות בפגרת העונה: בינואר 2021, הגיעו לזניט 11 שחקניות חדשות. ביניהן שחקנית נבחרת פולין גבריאלה גרז'ווינסקה והפורטוגזית אנה דיאש. בארבעת המחזורים הראשונים היא כבשה 4 שערים והזימון לנבחרת פורטוגל לא איחר לבוא. מנכ"ל הקבוצה, אלכסנדר מדבדב, סימן את המקום השלישי בליגה כיעד לקבוצה. באותה עונה, הקבוצה העפילה לראשונה לגמר הגביע הרוסי בכדורגל נשים מול לוקומוטיב מוסקבה, אחרי שהחלה את הופעתה בגביע החל משמינית הגמר. במשחק הראשון שיחקו מול חימקי, לאחר שניצחו ניצחון מוחץ 6:0. ברבע הגמר אירחה זניט את זבזדה-2005 פרם במגרש הביתי שלהן. הזמן החוקי הסתיים בתיקו מאופס. אך בדו-קרב פנדלים שחקניות זניט היו מדויקות יותר וניצחו 4:3. בחצי הגמר הן גברו בבית על צ'רטנובו בתוצאה 2:0, אך הפסידו ללוקומוטיב במשחק הגמר 1:0.

את עונת 2022, זניט סיימה עם זכייה באליפות היסטורית ומאזן נטול הפסדים, במה שהיה לעונה הטובה ביותר שלה מאז הקמת הקבוצה. את עונת 2023 פתחה עם זכייה בסופרקאפ הרוסי, אחרי ניצחון על צסק״א מוסקבה וזכתה באליפות שנייה אחרי שגברה על אותה צסק"א במשחק הגמר בתוצאה 2:1. היא שחזרה את ההישג גם בעונת 2024, כשגברה על צסק"א במשחק האליפות 0:1 וסיימה את העונה במאזן נטול הפסדים. בכך הייתה לקבוצה הראשונה בהיסטוריה של כדורגל נשים ברוסיה, לזכות ב-3 אליפויות רצופות.

## הישגים לפי עונה

## סגל
ממוזער|תמונת סגל 2020
### סגל נוכחי
נכון ל-15 בינואר 2025:

### שחקניות ידועות בעבר ובהווה
*  ז'ליה מחסימובה
*  נטליה ווסקובוביץ׳
*  יוליב סלסארצ'יק
*  אנסטסיה שופו
*  אנה ביאטריס גומס
*  גבריאלה גז'יווינסקה
*  אנה דיאש
*  איידה גאיסטנובה
* פרסיליה צ'ינצ'ילה
* קטלינה אסטרדה
*  גלאדיס אבודו
*  יקטרינה סוצ'נבה
*  קסניה אולקסיוק

### הנהלת הקבוצה

## קבוצת נוער
במאי 2021 הוקמה קבוצת נוער בכדורגל נשים, המתמודדת בליגת העל הרוסית בכדורגל נשים לנערות. בעונת הבכורה שלה הקבוצה סיימה במקום 5. בעונת 2024, סיימה במקום השלישי באליפות.

## בעלים, תקציב וספונסרים ראשיים
זניט הוקמה כמחלקת כדורגל נשים במועדון הפאר זניט ומאז הקמתו נמצא בבעלות תאגיד גזפרום הממשלתי.
### יצרני התלבושות והספונסרים בכל הזמנים

## תארים
;אליפות רוסיה בכדורגל נשים
* זכייה: 2022, 2023, 2024
;גביע רוסיה בכדורגל נשים
* סגנות: 2021, 2022, 2023, 2025
;הסופר קאפ הרוסי בכדורגל נשים
* זכייה: 2023, 2025
* סגנות: 2024

## שיאים קבוצתיים ואישיים
### בליגה הרוסית
זניט מתמודדת בליגת העל הרוסית מאז הקמתה בשנת 2020.
* **ההישג הגבוה ביותר** - אליפות ליגת העל הרוסית (2022, 2023)
* **שיאנית שערים** - אנה דיאש (42 שערים)
* **שיאנית הופעות** - ורה סימנובסקאיה (93 הופעות)
* **שיאנית שערים לעונה** - אנה דיאש, 18 שערים - 2023

## קישורים חיצוניים
* 

* זניט סנקט פטרבורג באתר ליגת הכדורגל לנשים
* «Zенское начало»: 1 серия, "התחלה נשית", פרק ראשון מסדרה תיעודית על עונת הבכורה של הקבוצה בערוץ היוטיוב של זניט

## הערות שוליים

*
קטגוריה:קבוצות כדורגל נשים רוסיות
קטגוריה:סנקט פטרבורג: מועדוני כדורגל
קטגוריה:קבוצות כדורגל שהוקמו ב-2020